ร้านอาหารเล็กๆใกล้กับปากซอยสุขุมวิท 25 ข้าง family mart เมนูอาหารเน้นเป็นข้าวและกับข้าว เปิดบริการแต่เช้า มีเมนูอาหารเช้า ชา กาแฟ ขนมไว้บริการอีกด้วย

เมนูที่สั่งเป็น ข้าวไข่ข้นหมึกผัดผงกะหรี่ หมึกชิ้นเล็กไปนิดแต่อร่อยกินกับไข่ข้นไม่ค่อยสุก 

อีกเมนูเป็นข้าวไข่ข้นซอสเขียวหวาน เนื้อไก่ในแกงเขียวหวานซอสที่ข้นหนืดคล้ายน้ำราดหน้า แต่ยังคงรสชาติของความเป็นแกง กินคู่กับไข่ข้นไม่ค่อยสุก 

เมนูที่สั่งมาชิมอีกอันคือหมูย่างซอสโชยุ ให้อารมณ์หมูย่างแดดเดียว กินกับน้ำจิ้มพริกแดงค่อนข้างเผ็ด

วันนี้ไปที่ร้านคนไม่ค่อยเยอะ อาจจะเป็นอีกร้านที่เหมาะกับหนุ่มสาวออฟฟิตในราคาที่ไม่แพงมาก
